ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

កូនរបស់លោកអ្នកទំនងជានឹងកើត​ជំងឺផ្តាសាយច្រើនដងក្នុងមួយឆ្នាំ។ ជំងឺផ្តាសាយគឺជាការឆ្លងមេរោគស្រាលក្នុងប្រព័ន្ធផ្លូវដង្ហើមខាងលើដែលបណ្តាលមកពីមេរោគ។ កុមារតូចៗអាចកើតជំងឺផ្តាសាយ 5-6 ក្នុងមួយឆ្នាំ។ កុមារដែលកើតជំងឺផ្តាសាយជាធម្មតា មិនចាំបាច់សម្រាកនៅផ្ទះពីសាលាទេ លុះត្រាតែពួកគេមានគ្រុនក្តៅ។ ប្រសិនបើកុមារឈឺពេកមិនអាចចូលរួមក្នុងសកម្មភាពធម្មតាបាននោះ ពួកគេគួរតែនៅផ្ទះ។

# រោគសញ្ញា​

ជំងឺផ្ដាសាយអាចមានរយៈពេលរហូតដល់ 2 សប្ដាហ៍។ រោគសញ្ញារួមមាន៖

* ហៀរសំបោរ ឬតឹងច្រមុះ។
* ក្អក
* កណ្តាស់
* ឈឺបំពង់ក
* ក្ដៅខ្លួនតិចៗ
* ហើមក្រពេញ​
* ហ៊ឹងត្រចៀក
* មានសំបោរថ្លា លឿង ឬបៃតង
* ឈឺតិចៗ និងខ្លាំង
* ក្ដៅខ្លួនតិចៗ

# ការរាលដាល

ការក្អក ឬកណ្ដាស់អាចចម្លងមេរោគផ្ដាសាយតាមខ្យល់។ មេរោគផ្ដាសាយក៏អាចឆ្លងតាមដៃនិងផ្ទៃវត្ថុបានដែរ។

# ការ​ធ្វើ​រោគវិនិច្ឆ័យ និង​ការ​ព្យាបាល​

មិនមានការព្យាបាលសម្រាប់ជំងឺផ្តាសាយធម្មតាឡើយ។ ថ្នាំអង់ទីប្យូទិកមិនមានប្រសិទ្ធភាពប្រឆាំងនឹងជំងឺផ្តាសាយទេ។ សម្រាកឱ្យបានគ្រប់គ្រាន់ និងផឹកទឹកឱ្យបានច្រើន ដើម្បីសម្រាលរោគសញ្ញា។

# ការ​បង្ការ

អនាម័យ​ល្អ​គឺជា​វិធី​ដ៏​ល្អ​បំផុត​ក្នុង​ការ​បង្ការ​ការ​ឆ្លង​ជំងឺ​ផ្តាសាយ៖

* • លាងដៃរបស់លោកអ្នកឱ្យបានញឹកញាប់និងស្អាតល្អ ដោយប្រើ​សាប៊ូនិងទឹកក្ដៅឧណ្ហៗ ។ • មិនចាំបាច់ប្រើសាប៊ូប្រឆាំងបាក់តេរីឡើយ។
* • បង្រៀនកុមារឱ្យខ្ទប់ពេល​ក្អកនិងកណ្តាស់ ដោយប្រើកែងដៃ ឬក្រដាសជូតមាត់របស់គេ។
* • បោះចោលក្រដាសជូតមាត់ បន្ទាប់ពីប្រើរួចម្តងៗ។
* • លាងដៃរបស់លោកអ្នកបន្ទាប់ពីប្រើក្រដាសជូតមាត់។
* • ជៀសវាង​ការប៉ះពាល់ភ្នែក​ ​មាត់​ និងច្រមុះ​របស់លោកអ្នក។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។